Grand Hotell (Sauda)

Grand Hotell er et hotell i Sauda opprinnelig oppført i sveitserstil i svingen Saudavegen og Rådhusgata. Hotellets fasade vender sørvest mot Saudavegen. Hotellet er i dag kun åpent for overnatting. Baren Grand Manilla i byggets kjellerlokaler er stengt.

Historie
Bygget ble oppført av Christian Bakke i 1915, og hotellet åpnet dørene i 1916 først under navnet Bakke Hotell. Navnet ble endret til Grand Hotell før det ble solgt til nye eiere i 1917 for 65 000 kroner. Hotellet ble utvidet i 1926 etter økt etterspørsel, og fasaden ble flyttet fra sørøst til sørvest. Grand Hotell var det første hotellet på Øyra, dagens Sauda sentrum, etter at det gamle turist- og strandstedet Saudasjøen mistet sin posisjon som kommunesenter da industrialiseringen tok til. Grand hotell ble bygget av materialer fra et nedlagt hotell på Nesflaten i Suldal som het Selland Hotell. Den utsmykkede fasaden er fjernet med tiden.Årskrift Sauda Sogelag 2007, side 18-32 kapittel «Hotelldrift på Øyra» av Torgeir Vetti – Ingen ISBN 

 Referanser 

 Eksterne lenker 
 www.grandhotellsauda.no

Kategori:Hoteller i Rogaland
Kategori:Etableringer i 1915
Kategori:1915 i Norge
Kategori:Byggverk i Sauda
Kategori:Samferdsel i Sauda
Kategori:Næringsliv i Sauda